80bff6471ef01991e1a0094e5b556b5e
hvad dækker en ejerskifteforsikring?
forsikringsguiden.dk
2021.31
 
 en ejerskifteforsikring dækker udbedring af skjulte skader og fysiske forhold ved huset, som giver nærliggende risiko for skader på de forsikrede bygninger. der skal være tale om skader og forhold, som er usædvanlige for huset sammenlignet med et tilsvarende hus af samme alder og stand, og som den bygningssagkyndige ikke kunne se eller ved en fejl ikke har angivet i rapporterne. 
 
 skaden eller forholdet skal være konstateret i forsikringsperioden, men skal være opstået, før du overtog huset, og du må ikke have kendt til det på overtagelsestidspunktet. forsikringen dækker alle bygninger på ejendommen, som er undersøgt af den bygningssagkyndige og som fremgår af din forsikringsaftale. du skal være opmærksom på, om den bygningssagkyndige i tilstandsrapporten har markeret, at der er bygningsdele, som var gjort utilgængelige ved huseftersynet. 
 
0d5c4487b79d6cbd612057f61156e9e9
er ejerskifteforsikringen ens på tværs af selskaber?
forsikringsguiden.dk
2021.31
 det er fastsat ved lov, hvad ejerskifteforsikringen som minimum skal dække. derfor er lige ejerskifteforsikringen ens hos de forskellige forsikringsselskaber. forsikringsselskaberne kan dog vælge at tilbyde en udvidet dækning, der stiller forbrugeren bedre end minimumsdækningen. det er derfor en god idé, at indhente flere tilbud og gennemgå betingelserne fra de forskellige forsikringstilbud. 
7073f17fbefab517cd1a9e55b207bb50
kan jeg købe en ejerskifteforsikring efter overtagelsen af boligen?
forsikringsguiden.dk
2021.31
 nej. en ejerskifteforsikring skal købes, inden huset overdrages til køber. i nogle tilfælde kan du dog få mulighed for at ændre din ejerskifteforsikring fra en 5-årig til en 10-årig periode, efter du har overtaget boligen. 
c8e88a655b74bd6b0fbda1c8538d41ce
kan jeg købe ejerskifteforsikring til lejlighed?
forsikringsguiden.dk
2021.31
 ja, du kan godt købe en ejerskifteforsikring til en ejerlejlighed. i praksis anvendes ordningen dog sjældent til ejerlejligheder, da det kræver, at der udarbejdes en tilstands- og elinstallationsrapport for hele bygningskomplekset og ikke kun den ejerlejlighed, der sælges. 